Nový Jičín
Nový Jičín (saksa keeles Neutitschein) on linn Tšehhis Morava-Sileesia maakonnas, Nový Jičíni ringkonna halduskeskus. Nový Jičín asub Ostravast umbes 31 km edelas. Asula on tõenäoliselt rajatud 1280. aastatel. Ürikutes on Nový Jičínit esmamainitud 1313. aastal. Kuni 1503. aastal toimunud tulekahjuni oli suur osa linna majadest puust. Böömimaa kuningas Friedrich I andis Nový Jičínile kuningalinna staatuse. Kolmekümneaastase sõja käigus sai linn tugevasti kannatada. Nový Jičínit laastasid ka suured tulekahjud aastatel 1768 ja 1773. 19. sajandil arenesid linnas tööstus ja kaubandus, asutati suuri tekstiilivabrikuid.